มีอะไรกับแฟนน่ะเมื่อวันทที่8ที่ผ่านมาแต่ไม่ได้ใส่ถุงนะคะแตกนอกแล้วกินยาคุมฉุกเฉิน หลังกินยามีอาการไข้ขึ้นค่ะ แล้วก็ผ่านมาก็มีอาการปวดท้องน้อยแล้ววันพุธก็เริ่มอยากอ้วกแล้วมึนหัวค่ะวันนี้ไข้ขึ้นอีกเป็นผลข้างเคียงของยาไหมคะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะ แต่ไม่ทำให้มีไข้หรือปวดหน่วงท้องน้อยมากค่ะแนะนำพบสูตินรีแพทย์หรือแพทย์ทั่วไปเพื่อตรวจร่างกายและเจาะเลือดเพิ่มเติมถ้ามีไข้จริงค่ะ อาการปวดท้องน้อยเกิดได้จากหลายสาเหตุเช่นกระเพาะปัสสาวะอักเสบ กล้ามเนื้ออักเสบ หรือมีภาวะแทรกซ้อนจากการตั้งครรภ์การดูแลตัวเองเบื้องต้น งดการมีเพศสัมพันธ์ ไม่ซื้อยาปรับฮอร์โมนใดๆมารับประทานเอง หากจะมีเพศสัมพันธ์ควรวางแผนการคุมกำเนิดเช่นใช้ถุงยางอนามัย หรือใช้ยาคุมกำเนิดแบบแผง หรือฉีดยาคุม หรือฝังยาคุมจะดีกว่าการรับประทานยาคุมฉุกเฉินค่ะ